CELEX: 62008CA0325
Language: et
Date: 2010-03-16 00:00:00
Title: Kohtuasi C-325/08: Euroopa Kohtu (suurkoda) 16. märtsi 2010 . aasta otsus (Cour de cassation (Prantsusmaa) eelotsusetaotlus) — Société Olympique Lyonnais versus Olivier Bernard, Société Newcastle UFC (EÜ artikkel 39 — Töötajate vaba liikumine — Piirangud — Elukutselised jalgpallurid — Kohustus sõlmida esimene elukutselise mängija leping väljaõppe taganud klubiga — Selle kohustuse rikkumise eest mängijalt kahjuhüvitise väljamõistmine — Õigustatus — Noormängijate värbamise ja väljaõppe soodustamise eesmärk)

22.5.2010   
            
            
               ET
            
            
               Euroopa Liidu Teataja
            
            
               C 134/4
            
         Euroopa Kohtu (suurkoda) 16. märtsi 2010. aasta otsus (Cour de cassation (Prantsusmaa) eelotsusetaotlus) — Société Olympique Lyonnais versus Olivier Bernard, Société Newcastle UFC
   (Kohtuasi C-325/08) (1)
   
   (EÜ artikkel 39 - Töötajate vaba liikumine - Piirangud - Elukutselised jalgpallurid - Kohustus sõlmida esimene elukutselise mängija leping väljaõppe taganud klubiga - Selle kohustuse rikkumise eest mängijalt kahjuhüvitise väljamõistmine - Õigustatus - Noormängijate värbamise ja väljaõppe soodustamise eesmärk)
   2010/C 134/05
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   
      Hageja: Société Olympique Lyonnais
   
      Kostja: Olivier Bernard, Société Newcastle UFC
   
      Ese
   
   Eelotsusetaotlus — Cour de cassation (Prantsusmaa) — EÜ artikli 39 tõlgendamine — Liikmesriigi õiguse säte, mille alusel jalgpallur, kes sõlmib oma väljaõppeperioodi lõppedes mõne teise liikmesriigi klubiga elukutselise mängija lepingu, on kohustatud tasuma teda välja õpetanud klubile kahjuhüvitist — Töötajate liikumisvabaduse piiramine — Sellise piirangu võimalik õigustamine vajadusega soodustada elukutseliste noormängijate värbamist ja väljaõpet.
   
      Resolutsioon
   
   ELTL artikliga 45 ei ole vastuolus süsteem, mis noormängijate värbamise ja väljaõppe soodustamise eesmärgil kindlustab väljaõppe taganud klubile hüvitise maksmise, kui noormängija sõlmib oma väljaõppeperioodi lõppedes elukutselise mängija lepingu teise liikmesriigi klubiga, tingimusel et selline kord suudab nimetatud eesmärgi täitmist tagada ega ületa selle saavutamiseks vajalikku.
   Nimetatud eesmärgi täitmiseks ei ole vajalik selline kord nagu põhikohtuasjas käsitletav, mis kohustab „lootustandvat” mängijat, kes oma väljaõppeperioodi lõppedes sõlmib elukutselise mängija lepingu teise liikmesriigi klubiga, maksma kahjuhüvitist, mille summa ei ole seotud väljaõppe tegelike kuludega.
   
      (1)  ELT C 247, 27.9.2008.